NGK PB Vroue Diens se Valentine's Oggend | Gansbaai Explore
NGK PB Vroue Diens se Valentine's Oggend
Nuwe bestuur: Voor vlnr: Nita Moolman, Kleintjie van Eeden en Estelle Visser. Agter vlnr: Heidi Jordaan (koster), Ena de Beer en Sandra van Wyk (voorsitter)
Februariemaand staan bekend as die maand van Liefde. Die jaar 2013 was soos nou die dag wat ons 'n Valentines oggend gehad het. Hier staan ons nou in die nuwe jaar 2014. Wat 'n baie mooi oggend het die Here vir ons geskenk op die 14 Februarie 2014 om as vroue van Pearly Beach NG Kerk bymekaar te kom en die Here ook te dien.
Wit Kersies wat in rooi mandjies brand wat ons 'n Liefde liggie vir Hom op steek en die Hartjie voetspore wat ons na Hom toe kan stap met Liefde.
Sandra van Wyk het vir ons geopen met skriflesing en gebed. Die voorlesing was uit 1 Korintiers 13 wat so toepaslik was vir die oggend se geleentheid. Die Liefde verheug hom oor die waarheid en bedek alles en glo alles, hoop alles en verdra alles. Nita het vir ons 'n gebed van Liefde voorgelees. So het ons die oggend gesellig afgesluit met tee en verversings.
Maar dit was ook vir ons 'n hartseer oggend om Tannie Moria wat nog so mooi gepraat het en almal bedank het vir die liefde wat ons vir haar gee. Toe moet ons met haar jaag hospitaal toe waar sy is later in Hermanus kliniek opgeneem is. Baie dankie aan die dames wat so vinnige opgetree het. Ons hoop en vertrou dit gaan nou beter met haar.